jkorsvik/nowiki_second_scrape_merged huggingface dataset:
Wulfgar

Wulfgar er et gammelengelsk mannsnavn.


== Etymologi ==
Navneleddet wulf har opprinnelse i germanske *-wulfaz, «ulv». Den norrøne formen av leddet er ulfr.
Navneleddet gar har opprinnelse i urgermanske *ʒaiRa, «spyd». Den norrøne formen av leddet er geirr.
Úlfgeirr og UlfgæiRR er norrøne former av navnet, mens Ulfger er den gammelsvenske og gammeldanske formen. Moderne former av navnet er islandske Úlfgeir og norske Ulvgeir.


== Utbredelse ==
Wulfgar er kjent brukt i England fra 800-tallet. Wulfgar var et populært mannsnavn i England fra 900-tallet til 1000-tallet.

UlfgæiRR er kjent brukt i to runeinnskrifter fra vikingtiden, så navnet var kjent, men antakelig ikke mye utbredt i Norden på den tiden. Norske Ulvgeir er kun brukt som oversettelse av det norrøne navnet, ikke som personnavn.


== Kjente personer med navnet ==
Personene i listen er ordnet kronologisk etter fødselsår.

Wulfgar av Lichfield (død ca. 947), biskop av Lichfield
Wulfgar av Ramsbury (død 985), biskop av Ramsbury
Wulfgar av Abingdon (død 1016), abbed av Abingdon


== Referanser ==


== Eksterne lenker ==
(en) Behind the Name: Wulfgar
(en) Think Baby Names: Wulfgar
Hyundai Tucson

Hyundai Tucson (2004–) er en SUV i kompaktklassen fra koreanske Hyundai. 
Første utgave (JM; 2004–09) var bygget på samme plattform som personbilen Hyundai Elantra og var navnet etter den amerikanske byen Tucson i motsetning til Santa Fe som i Hyundai Santa Fe.Andre utgave (LM; 2009–15) var utviklet i Rüsselsheim. Den het i Norge og andre land Hyundai ix35, bortsett fra i USA, som heter Tucson, og ble i likhet med Kia cee'd og søsterbilen Kia Sportage bygget i slovakiske Zilina.Varianten fuelcell (2005) var en testserie hydrogenbil, som fra 2013 kunne bestilles verden over.
Tredje utgave (TL; 2015–) er tegnet av tyskeren Peter Schreyer (født 1953), en del større ny 177 hk motor på bensin.  Med tohjulsdrift og bare 132 hk bensin koster den minst 300 000 kroner i norske penger.  
Høsten 2018 får den litt endret utseende og kan fås som elbil, mens Hyundai Nexo tar over som Hyundais hydrogen-SUV.

		
		
		


== Referanser ==


== Eksterne lenker ==
(en) Hyundai Tucson – kategori av bilder, video eller lyd på Commons
Soudabeh Alishahi

Soudabeh Alishahi (født 22. mars 1963 ) er en iransk-norsk forfatter.


== Bibliografi ==
Blue and red, noveller (Iran, 1999)
Midtveis, noveller, Cappelen (2002)
Under samme himmel, Communicato (2012)
Smil, roman, Gyldendal (2015)
En vakker dag, (2020)


== Eksterne lenker ==
Presentasjon av Soudabeh Alishahi i Forfatterkatalogen på Forfattersentrums nettsider
Minstrelstrofe

Minstrelstrofe er strofen i sanger og dikt, der sangeren eller dikteren står frem i førsteperson, gjerne med en oppfordring til publikum om å lytte til sangen. Strofen kan gjerne være i innledningen. Sangeren er en instans utenfor teksten som trer inn i teksten for å angi tema. Slike innledninger er typiske for moraliserende, fortellende viser.Navnet er knyttet til rollen som minstrel, en type middelalderens trubadurer av chansons de geste. 


== Eksempel ==
Et eksempel på slik minstrelstofe er åpningen av Draumkvedet:


== Referanser ==
Jurij Omeltsjenko

Jurij Omeltsjenko (født 6. september 1971) er en ukrainsk orienteringsløper som representerer den svenske orienteringsklubben OK Orion. Han løp tidligere for det ukrainske landslaget og er verdemester i orientering.


== Karriere ==
Omeltsjenko slo gjennom internasjonalt da han som 23-åring overraskende vant kortdistansen under VM i tyske Detmold i 1995. Han knep gullet foran sterke navn som Jörgen Mårtensson og Bjørnar Valstad. I 1998 vant Omeltchenko en etappe i femdagerskokurransen O-Ringen. Det var ukrainerens første av i alt to verdenscupseire. Han tok tre medaljer på to europamesterskap i 2000 og 2002. Deretter ble det sølv i VM langdistanse i sveitsiske Rapperswil i 2003 og en ny sølvmedalje i Sverige året etter. På sprinten i Västerås delte han sølvmedaljen med Håkan Eriksson. Niclas Jonasson vant. Ukraineren var en komplett løper, noe han beviste gjennom å ta internasjonal mesterskapsmedalje på sprint, kortdistanse (i dag mellomdistanse) og langdistanse.


== Eksterne lenker ==
(en) Yuri Omeltchenko – World of O
Lausannebevegelsen

Lausannebevegelsen er en verdensvid bevegelse av evangelikale kristne. Lausannebevegelsen ble startet av Billy Graham i 1974, da han inviterte 2500 ledere fra 150 land til en konferanse i den sveitsiske byen Lausanne. Konferansen ble startskuddet og drivkraften til fornyet misjonsengasjement blant evangelikale kristne over hele verden. Lausannepakten, skrevet av John Stott, ble grunnlaget for Lausannebevegelsen.Lausannebevegelsen har avholdt tre viktige konferanser: 

Lausanne, Sveits (1974)
Manila, Filippinene (1989)
Cape Town, Sør-Afrika (2010)


== Referanser ==


== Eksterne lenker ==
(en) Offisielt nettsted
Kvikksølv-ulykken i Kodaikanal

I 2001 ble Kadaikanal rammet av en katastrofeaktig ulykke da en av Hindustans termometerfabrikker i området slapp ut giftig kvikksølv på grunn av uforsvarlig lagring.


== Utslippet ==
Store områder i og rundt Kodaikanal ble forurenset. En granskning foretatt av Det internasjonale atomenergibyrået bekreftet at Kodaikanal Lake hadde blitt forurenset av utslipp av kvikksølv fra en av Hindustan Unilevers termometerfabrikker i nabolaget på grunn av uforsvarlig lagring og deponering I tillegg til prøver av vannet i insjøen ble det foretatt prøver av mose, av  og skog i området rundt Berijam Lake som ligger 20 km (12,4 mi) fra fabrikken. Prøvene viste for høye verdier av kvikksølv:  of 0.2 µg/kg. Prøver tatt  i Kodaikanal lake og prøver tatt av mose og av hsdde verdier på henholdsvis 7.9 µg/kg og 8.3 µg/kg. Prøver tatt av fisk i Kodaikanal lake viste også høye verdier i størrelse120 to 290 mg/kg. Noe som bare kunne bekrefte utslipp
Greenpeace har kritisert fabrikkens morselskaper, Unilever for at de tillot fabrikkens praksis med å dumpe avfallet.


== Fabrikken ==
Fabrikken ble åpnet i 1977 og produserte kvikksølvtermometre for eksport til USA og Europa. Avfallet ble dels dumpet i skogen bak fabrikken, dels solgt til en lokal skraphandler.
Miljøstuftelsen Bellona kritiserte Morselskapet, Unilever for at de ikke fulgte med i fabrikkens avfallshåndtering. En granskning foretatt av Det internasjonale atomenergibyrået kunne bare bekrefte at store områder i og omkring Kodaikanal var forurenset. Innsjøen, skogen, mose og lav


== Etterspill ==
Termometerfbrikken forårsaket forurensening med kviksølv ved sin uforsvarlige håndtering av avfallet. Fabrikken ble stengt i 2001 etter 18 års drift. Hindustan brukte betydelige summer på advokatmat have used fornå unngå å betale erstatning til tidligere arbeidere og deres familier, mange som døde eller ble invalidisert som følge av forgiftningen.
Arbeiderne sluttet seg sammen og dannet en 559 mannsterk organisasjon, "Ex-Mercury Employees Welfare Association" og i 2006  saksøkte fsrikken for Madras høyesterett. Organisasjonen ønsket erstatning og et forlag til rehabilitering, legebehandling, og et program på selskapets regning for alle som hadde vært ansatt i fabrikken. De ønske også den ansvarlige ledelse straffet. Hindustan Unilever, på sin side benektet st skadene, eller at noen av helseproblemene skydes kvikksølvforgiftning.

I juni  2007 avga en ekspertkomite oppnevnt av  Madras høyesterett en uttalelse om st kvikksølvutslippet ikke var årsak til helseplagene.
I 2010 kjempet arbeiderne forsatt for  kompensasjon,
I november 2011 avga det indiske arbeidsministerium en kjennelse hvor de fulgte høyesteretts uttalelse fra 2007.


== Referanser ==
Niclas Jonasson

Niclas Jonasson (født 14. juni 1976 i Bengtsfors) er en svensk orienteringsløper. Han løper for Leksands OK og løp tidligere for det svenske landslaget. Han er verdensmester i orientering.


== Karriere ==
Jonasson ble i 2003 verdensmester i stafett, da han sammen med Mattias Karlsson og Emil Wingstedt løp inn til gull i sveitsiske Rapperswil. Han løp første etappe for det svenske vinnerlaget, noe han også gjorde da Sverige ble europamestre i stafett i 2006. Denne gangen var det Peter Öberg og David Andersson som fullførte den svenske trioen. Jonassons fremste individuelle meritt opplevde han under VM på hjemmebane i Västerås i 2004. Da tok han gull på sprinten foran lagkamerat Håkan Eriksson og ukrainske Yuri Omeltchenko som delte sølvet. I Västerås ble det bronse på stafetten ettersom gullaget fra VM i 2003 måtte se seg slått av Norge og Russland. Ny stafettbronse i VM ble det tre år senere i danske Aarhus. Jonasson, Wingstedt og Karlsson ble denne gangen slått av Russland og Finland.


== Eksterne lenker ==
(en) Niclas Jonasson – World of O
Ceolflæd

Ceolflæd er et gammelengelsk kvinnenavn.


== Etymologi ==
Navneleddet ceol har gammelengelsk opprinnelse og betyr «skip» eller «kjøl». Den norrøne formen av leddet er kjóll.
Navneleddet flæd er dannet av gammelengelske flæd, «lys, vakker».
Celfled og Ceolfede er varianter av navnet.


== Utbredelse ==
Ceolflæd var et populært kvinnenavn i England fra 700-tallet til 1000-tallet.


== Kjente personer med navnet ==
Personene i listen er ordnet kronologisk etter fødselsår.


== Referanser ==


== Eksterne lenker ==
(en) Behind the Name: Ceolflæd
(en) Think Baby Names: Ceolflæd
Mattias Karlsson (orienteringsløper)

Mattias Karlsson (født 6. februar 1972) er en svensk orienteringsløper. Han løp tidligere for det svenske landslaget og er verdensmester i stafett.


== Karriere ==
Karlsson ble i 2003 verdensmester i stafett, da han sammen med Niclas Jonasson og Emil Wingstedt løp inn til gull i sveitsiske Rapperswil. Han løp andre etappe for det svenske vinnerlaget. Jonassons fremste individuelle meritt opplevde han under VM på hjemmebane i Västerås i 2004. Da tok han sølv på langdistansen, kun slått av nordmannen Bjørnar Valstad. I Västerås ble det også bronse på stafetten ettersom gullaget fra VM i 2003 måtte se seg slått av Norge og Russland. Denne gangen løp Karlsson andre etappe for Sverige. Ny stafettbronse i VM ble det tre år senere i danske Aarhus. Jonasson, Wingstedt og ankermann Karlsson ble denne gangen slått av Russland og Finland.


== Eksterne lenker ==
(en) Mattias Karlsson – World of O
Hagafoss

Hagafoss er en tettbebyggelse og veiknutepunkt i Hol kommune i Buskerud.Hagafoss er beliggende i enden av Holsfjorden. Stedet ligger mellom Ål og Geilo langs riksvei 7, og fylkesvei 50 mot Aurland (tidligere riksvei 50) tar av fra riksvei 7 på Hagafoss.
På Hagafoss ligger Hol kirke. Hol Bygdemuseum, som inngår i Hallingdal Museum, ligger også ved Hagafoss. Hagafoss Handel ble startet i 1927 og hadde etter hvert både landhandel og bensinstasjon, og det har med kortere unntak vært butikkdrift på Hagafoss siden dette. Det er også idag dagligvareforretning på Hagafoss. Fra 1933 til 1965 var det poståpneri her. På slutten av 1940-tallet og begynnelsen av 50-tallet var det planer om bygge kommunens rådhus på Hagafoss, men kommunehuset ble etter hvert plassert i Hol sentrum.


== Referanser ==


== Litteratur ==
Medhus, Knut (1945-) (1999). Lokalhistorisk vegvisar for Holsbygda, Mogrenda, Vestlien og Holsåsen. [Hol]: Hol historielag. ISBN 8299519705. 


== Eksterne lenker ==
(en) Hagafoss – kategori av bilder, video eller lyd på Commons
Marc Lauenstein

Marc Lauenstein (født 15. september 1980 i Neuenberg) er en sveitsisk orienteringsløper. Lauenstein løper for den finske orienteringsklubben Vehkalahden Veikot og har representert det sveitsiske landslaget.


== Karriere ==
Lauenstein har gjennom flere sesonger blitt sett på som en av verdens beste orienteringsløpere på langdistanse. Han nådde aldri helt til topps i VM, men tok sølv på distansen både i japanske Aichi i 2005 og i danske Aarhus i 2006. I Japan var han også med på å ta bronse på stafett med det sveitsiske laget som besto av Matthias Merz, Lauenstein selv og Daniel Hubmann. I EM-sammenheng har sveitsren to femteplasser på langdistanse som sine beste resultat. Disse plasseringene oppnådde han i bulgarske Primorsko i 2010 og i Falun i 2012.
Sammen med sin finske klubb Vehkalahden Veikot var han på pallen tre ganger på fire år i orienteringsverdens største klubbstafett, Jukola. Klubben tok tre tredjeplasser mellom 2005 og 2008. 


== Eksterne lenker ==
(en) Marc Lauenstein – Deutsche Ultramarathon Vereinigung 
(en) Marc Lauenstein – IOF 
(en) Marc Lauenstein – World of O 
(en) Marc Lauenstein – International Trail-Running Association 
(en) Marc Lauenstein – ARRS
OK Pan-Kristianstad

OK Pan-Kristianstad (tidligere OK Pan og OK Pan-Önos) (stiftet 1938) er en svensk orienteringsklubb som har tilholdssted i Kristianstad i Skåne, Sverige.


== Om klubben ==
Klubben ble i 1938 stiftet under navnet OK Pan. I 1987 skiftet klubben navn til Pan-Önos etter å ha inngått en stor sponsoravtale med selskapet Försäljnings AB Önos. De gikk etterhvert bort fra dette navnet igjen og kaller seg i dag OK Pan-Kristianstad. Klubbens farger er rød og svart. OK Pan-Kristianstad har virksomhet for løpere på elite-, ungdoms-, barne-, og mosjonsnivå.
Klubben vant i 1987 den prestisjetunge stafetten Tiomila, som den første klubben fra Skåne.


== Meritter ==
Tiomila, herrer (1) :

198725-manna (1) :

1995Smålandskavlen, herrer (1) :

1987


== Kjente løpere ==
 Gernot Kerschbaumer
 Denys Scherbakov


== Kjente tidligere løpere ==
 Jamie Stevenson


== Eksterne lenker ==
Offisielt nettsted
Utsjekk

Utsjekk er en prosedyre med opplæring og godkjenning som gir en person gyldig kompetanse til en spesiell aktivitet. Begrepet brukes ofte for flygere og flyteknikere og annet luftfartspersonell.
For hver ny flytype som skal brukes, må flyger, flyteknikere og kabinpersonalet ha en opplæring og godkjenning av godkjent instruktør som fører attestasjon av utsjekken i vedkommendes flygetidsbok. Slik utsjekk kan gis av instruktører med flere grader av godkjenning, deriblant også såkalte «type-rating instructors», som er instruktører som ikke kan gi instruksjon for sertifikatopplæring.
Halehjulsutsjekk er en egen utsjekk som flygere må ha før første utsjekk på halehjulsfly. Siden halehjulsfly har hovedhjulene foran flyets tyngdepunkt, er det fare for at flyet kan snu rundt sin egen akse, såkalt «groundloop». Det er mindre fare for slik rotasjon med fly med nesehjul og hovedhjulene bak flyets tyngdepunkt.
Utsjekk må skilles fra sertifikat eller bevis. For å fly sjøfly, flermotors fly, luftballong etc. trengs eget sertifikat som utstedes etter oppflyging.
Beorhtgifu

Beorhtgifu eller Brihtgifu er et gammelengelsk kvinnenavn.


== Etymologi ==
Navneleddet beorht har opprinnelse i urgermanske *berhtaz, «lys». Leddet finnes igjen i moderne engelsk i ordet bright. Den norrøne formen av navneleddet er bjartr.
Navneleddet gifu har opprinnelse i urgermanske *gebo-,  «gave». De norrøne formene av navneleddet er gjaf eller gjǫf.
Bertegund er en frankisk form og Brettifa er en norrøn form av navnet. Brettiva og Brytteva er norske former.


== Utbredelse ==
Beorhtgifu var et populært kvinnenavn i England fra 900-tallet til 1100-tallet.


== Kjente personer med navnet ==
Personene i listen er ordnet kronologisk etter fødselsår.


== Referanser ==


== Eksterne lenker ==
(en) Behind the Name: Beorhtgifu
(en) Think Baby Names: Beorhtgifu
Villa General Borges

Villa General Borges eller Paso de la Cruz er en by i Río Negro-departementet i det vestlige Uruguay.


== Befolkning ==
Byen har 362 innbyggere (Beregning 2011)

Kilde:


== Transport ==
 Ruta 25 forbinder Villa General Borges med Tacuarembó.


== Referanser ==


== Eksterne lenker ==
Kart over Villa General Borges (INE) (spansk)
Barrio Anglo

Barrio Anglo er en by i Río Negro-departementet i det vestlige Uruguay.


== Befolkning ==
Barrio Anglo har 785 innbyggere (Beregning 2011)

Kilde:


== Referanser ==


== Eksterne lenker ==
Kart over Barrio Anglo (INE) (spansk)
Elsebet Alvær

Elsebet Alvær (født 7. mars 1919, død 23. mai 2017) var en norsk forfatter.


== Bibliografi ==
Det året alt ble annerledes, roman, Damm (1972)
Jeg vil ha barnet, roman, Grieg (1976)
Skal vi være venner?, barnebok, Damm (1979)


== Referanser ==


== Eksterne lenker ==
(no) Digitalt tilgjengelig innhold hos Nasjonalbiblioteket: bøker av Elsebet Alvær
Presentasjon av Elsebet Alvær i Forfatterkatalogen på Forfattersentrums nettsider
Asieh Amini

Asieh Amini (født 14. september 1973) er en iransk poet og menneskerettighetsforkjemper, bosatt i Trondheim, Norge. Hun er en kvinners rettighetsaktivist som kjemper mot dødsstraff generelt og spesielt mot steining av kvinner og mindreårige i Iran.


== Bibliografi ==
Kom ikke til mine drømmer med gevær, lyrikk, Communicatio (2011)
Jeg savner å savne deg, lyrikk, Communicatio (2013)


== Referanser ==


== Eksterne lenker ==
Presentasjon av Asieh Amini i Forfatterkatalogen på Forfattersentrums nettsider
Fluen (2007)

Fluen er en kort norsk animasjonsfilm fra 2007. Den bygger på Knut Hamsuns novelle En ganske almindelig Flue av middels Størrelse og handler om en forfatter som havner i et avhengighetsforhold til en liten flue som forstyrrer ham i arbeidet.
Filmen ble regissert og fotografert av Stein Elvestad. Det var også Elvestad som bearbeidet Hamsuns novelle. Fluen ble produsert av Tomas Evjen i rognanselskapet News on Request.
Filmen hadde premiere på Tromsø internasjonale filmfestival 15. januar 2007, der den ble vist i sideprogrammet Tromsøfilmer.


== Handling ==


== Stemmer ==
Siv Rang Elvestad - Kvinnen
Stein Elvestad - Forfatteren


== Kilder ==
Rognanfilmer på TIFF i Avisen Nordland (AN.no) 15. januar 2007


== Eksterne lenker ==
(en) Fluen på Internet Movie Database
Dossenheim

Dossenheim er en kommune som ligger i den nordvestlige delen av delstaten Baden-Württemberg i Tyskland. Kommunen grenser i nord mot Schriesheim, i nordvest mot Ladenburg, i vest mot Edingen-Neckarhausen og i sør mot Heidelberg. Det er rundt regnet 12 000 innbyggere i kommunen. Dossenheim er en del av byregionen Rhein-Neckar-Kreis som har en befolkning på i overkant av 500 000 innbyggere.
Kommunen har en utstrekning på i overkent av 14 kvadratkilometer. Av dette er 17,2 prosent av overflaten satt av til bebyggelses- og infrastrukturformål. 32,3 prosent av arealet brukes til landbruk, mens 44,2 prosent består av skog. I løpet av de siste årene har landsbruksarealet krympet til fordel for økt bebyggelse.


== Politikk ==


=== Kommunestyre ===
Kommunestyret i Dossenheim har, i tillegg borgermesteren, 22 medlemmer som velges gjennom direkte valg for fem år av gangen. Etter lokalvalget i 2014 ble dette setefordelingen i kommunestyret: 


=== Borgermester ===
Borgermesteren velges gjennom direkte valg for en periode på åtte år av gangen. Dagens borgermester er Hans Lorenz fra partiet CDU.
Borgermestere siden 1946:

1946–1948 Hermann Böhler
1950–1951 Georg Riedling (opprinnelig vara)
1951–1963 Karl Miltner
1963–1979 Heinrich Schumacher
1979–1995 Peter Denger
siden 1995 Hans Lorenz


== Referanser ==


== Eksterne lenker ==
Offisielt nettsted 
(en) Dossenheim – kategori av bilder, video eller lyd på Commons 
(en) Dossenheim – galleri av bilder, video eller lyd på Commons
Aage Andersen (forfatter)

Aage Andersen (født 1951) er en norsk forfatter og lærer.


== Bibliografi ==
For alle vinder, lyrikk, Corsaren (1973)
101 ute, lyrikk, Aschehoug (1990)
Stigen, Sakprosa (1991)
To Tungers Territorium, lyrikk, Aschehoug (1992)
Galder, dramatikk (1996)
Sangen om Byen, tekster, Epos (1999)
Calendula, tekster, Epos (2000)
Humlepungen, roman, Epos (2009)
Fyrabend,  roman, Epos (2012)
Som løper, lyrikk, Epos (2014)
Stumtjenerens brevduer, lyrikk Epos (2016)
Omadresserte steder, lyrikk Epos (2019)
Himmelens røtter, lyrikk Epos (2021)
Solitaire, lyrikk (haiku) Epos (2021)


== Referanser ==


== Eksterne lenker ==
Presentasjon av Aage Andersen i Forfatterkatalogen på Forfattersentrums nettsider
Dan Aleksander Ramberg Andersen

Dan Aleksander Andersen (født 5. april 1982 i Hurum) er en norsk forfatter og redaktør. 
Andersen vokste opp på Tofte i Hurum kommune, og arbeider som forlagsredaktør i Cappelen Damm. Tidligere har han vært redaktør for litteraturtidsskriftet Bøygen.
Han debuterte i 2010 med diktsamlingen Evighetsarbeid.  I 2012 utkom Krise i Jammerdarn. I 2014 ga han ut sin tredje diktsamling, Mirakelet.


== Bibliografi ==
2010: Evighetsarbeid, dikt
2012: Krise i Jammerdarn, dikt
2014: Mirakelet, dikt
2015: Flaggtale, dikt


== Eksterne lenker ==
Presentasjon av Dan Aleksander Ramberg Andersen i Forfatterkatalogen på Forfattersentrums nettsider
Johanne Emilie Andersen

Johanne Emilie Andersen (født 25. juli 1962) er en norsk forfatter.


== Bibliografi ==
Julie er forelsket, barnebok, Orkana forlag (2003)
Kanland, bildebok, Solum (2003)
Julie og Sofia, barnebok, Orkana forlag (2010)
Den nye Julie, barnebok, Orkana forlag (2012)
Stig – en tur i butikken, barnebok, Orkana forlag (2014)
Stig – besøk hos onkel Ove, barnebok, Orkana forlag (2015)


== Eksterne lenker ==
Presentasjon av Johanne Emilie Andersen i Forfatterkatalogen på Forfattersentrums nettsider
Kayah (delstat)

Kayah (tidligere Karenni) er en delstat i Myanmar. Den ligger øst i landet, og grenser til Shan-staten i nord, Thailand i øst og Kayin i vest og sør. Statens totale areal er 11 670 km². 
Kayah er inndelt i to distrikter (Bawlake og Loikaw), hvor hovedstaden er Loikaw. Distriktene er igjen inndelt i syv mindre enheter. 


== Helse og utdanning ==
Det er tre universitet i Kayah. Alle ligger i Loikaw. Staten har det laveste antallet skoler i Myanmar, med bare 383, hvor 338 av disse er barneskoler. Det er bare 12 videregående skoler.
Som en følge av at millitærjuntaen styrte Myanmar, er helsetilbudene svært dårlige. Generelt sett er helsetilbud gratis, men i praksis må pasienter betale for medisin og behandling, selv i offentlige klinikker og sykehus. Offentlige sykehus mangler grunnleggende utstyr. Kayah-staten er en av de mest avsidesliggende og isolerte statene i Myanmar, og det påvirker helsetilbudet. Nedenfor er en oversikt over statens helsetilbud i 2002-2003.


== Referanser ==


== Eksterne lenker ==
(en) Kayah State – kategori av bilder, video eller lyd på Commons
Kafkastemning

Kafkastemningen eller Kafka-prosess er betegnelser på en umulig kamp mot et ugjennomsiktig byråkratisk system. Navnet stammer fra romanen Prosessen (1925) av den tyskspråklige forfatteren Franz Kafka (1883-1924).
I Kafkas forfatterskap skildres den ytre virkelighet med nøyaktig presisjon, mens den indre virkeligheten, tanker og følelser, er i mindre grad beskrevet, og samtidig virker den ytre virkelighet lik den indre ved at den ikke følger det virkelige livets regler og lovmessighet. Det hele er som en drøm hvor kausaliteten mangler. Fortellingenes personer opplever likevel ikke virkeligheten som en drøm. I Prosessen er den ytre virkeligheten gåtefull og uforklarlig. Hovedpersonen er arrestert, men sluppet fri i påvente av rettslig undersøkelse og dom, men noe anklage er ikke framsatt. Det hele er ukjent og skremmende. Hos Kafka skildres en bestemt livsfølelse om menneskelig fremmedgjøring. På engelsk kalles denne følelsen, Kafka-prosessen, for kafkaesque, forklart som «følelsesløs, forvirrende, ofte truende komplekst».En «Kafka-prosess» er blitt vanlig litterær beskrivelse på ørkesløs prosess hvor ingenting skjer.


== Referanser ==
Tove Andersson

Tove Andersson (født 20. september 1958 i Oslo) er en norsk forfatter.


== Bibliografi ==
Jeg heter navnløs, ungdomsbok, Libretto (2002)
55 dikt om far, lyrikk, Kapabel Forlag (2005)
Bluesruter (2008)
Diktåkle,	lyrikk (2009)


== Referanser ==


== Eksterne lenker ==
Presentasjon av Tove Andersson i Forfatterkatalogen på Forfattersentrums nettsider
Kjersti Anfinnsen

Kjersti Anfinnsen (født 16. desember 1975) er en norsk forfatter og tannlege.


== Bibliografi ==
Det var grønt – roman, Kolon (2012)
De siste kjærtegn – roman, Kolon (2019)
Øyeblikk for evigheten – roman, Kolon (2021)


== Priser og utmerkelser ==
2019: Havmannprisen  for De siste kjærtegn
2019: Subjektprisen for De siste kjærtegn


== Referanser ==


== Eksterne lenker ==
Presentasjon av Kjersti Anfinnsen i Forfatterkatalogen på Forfattersentrums nettsider